Што е берза?

Во литературата и праксата има голем број на ралзични дефиниции, мислења и ставови во врска со прашањето што е тоа берза. Берзата, наједноставно кажано е место каде што ќе се сретне со понуда и побарувања за точно одреден производ, точно одредено време, на точно одредено место. Берзата треба да обезбеди ефикасно, транспарентно и сигурно функционирање на организиарниот секундарен пазар на хартии од вредност. Во рамките на своето работење ги врши следните активности преку кои обезбедува: собирање на понуди за купување и продавање на хартии од вредност, пазарно формирање на цените на хартиите од вредност со кои се тргува на Берзата, склучување на трговски трансакции со хартиите од вредност итн. Берзата е организирана како акционерско друштво на профитна основа во рамките на кое постојат Собрание на акционери и одбор на директори.

Надоле може да го ставиме делот од Анамарија од

Во зависност од предметот на тргување, берзите се делат на:

* **Стокови или меркантилни берзи** – на овие берзи се тргува со материјални добра (нафта, метали)
* **Берзи на хартии од вредност** – на овие берзи се тргува со акции, обврзници, финансиски деривати
* **Берзи на валути** – на овие берзи се тргува со валути

Берзите спаѓаат во секундарни финансиски пазари. Покрај берзите, во секундарни финансиски пазари спаѓаат и шалтерските пазари. Од организациска гледна точка, берзата претставува правно лице – акционерско друштво, кое работи на непрофитна основа. Берзите можеме да ги набљудуваме и како објекти кои обезбедуваат платформи за брокерите да тргуваат со акции. Берзите се организирани така што продавачите и купувачите на хартии од вредност (или нивните агенти) се среќаваат на некоја централна локација, каде што се врши трговијата. Локацијата не мора да биде географска локација – тргувањето може да се врши и преку интернет. Тргувањето со долгорочни хартии од вредност го вршат брокерските куќи и банки. Тие претставуваат овластени учесници на берзата. Само членовите на берзата имаат право да ги користат нејзините услуги и само хартиите од вредност кои котираат на берзата можат да бидат предмет на тргување. Основачите на берзата се должни да водат посебен регистар за секој издавач. Во тој регистар се евидентираат и чуваат податоци и документи за издавачот чии хартии од вредност котираат на берзата.

Покрај одлучноста да инвестираме на берзанскиот пазар, вложувањето на берза бара и одредено знаење за тргувањето на берза. Вложувањето на берза е можно да се оствари исклучиво преку посредство на брокери, кои имаат обврска да поседуваат лиценца за извршување на посредничките работи, односно дозвола за работа на пазарот на капитал. Овие дозволи ги дава комисијата за хартии од вредност која воедно врши контрола на берзанското работење.